CELEX: 62014TN0116
Language: mt
Date: 2014-02-17 00:00:00
Title: Kawża T-116/14: Rikors ippreżentat fis- 17 ta’ Frar 2014 – Bunge Argentina vs Il-Kunsill

28.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/33
            
         Rikors ippreżentat fis-17 ta’ Frar 2014 – Bunge Argentina vs Il-Kunsill
   (Kawża T-116/14)
   2014/C 129/40
   Lingwa tal-kawża: l-Ingliż
   
      Partijiet
   
   
      Rikorrenti: Bunge Argentina SA (Buenos Aires, l-Arġentina) (rappreżentanti: J. Bellis u R. Luff, avukati)
   
      Konvenut: Il-Kunsill tal-Unjoni Ewropea
   
      Talbiet tar-rikorrenti
   
   
               —
            
            
               tannulla r-Regolament ta’ Implimentazzjoni tal-Kunsill (UE) Nru 1194/2013, tad-19 ta’ Novembru 2013, li jimponi dazju antidumping definittiv u li jiġbor definittivament id-dazju provviżorju impost fuq importazzjonijiet tal-bijodiżil li joriġinaw mill-Arġentina u l-Indoneżja (ĠU 2013 L 315, p. 2), sa fejn dan japplika għar-rikorrenti; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1
            
            
               L-ewwel motiv ibbażat fuq l-allegazzjoni li l-istituzzjonijiet wettqu żball manifest ta’ evalwazzjoni tal-fatti billi kkonkludew li kien hemm distorsjoni fil-prezzijiet tal-fażola tas-soja u taż-żejt tas-soja li kienet tiġġustifika l-applikazzjoni tat-tieni subparagrafu tal-Artikolu 2(5) tar-Regolament Bażiku Antidumping (1).
            
         
               2
            
            
               It-tieni motiv ibbażat fuq l-allegazzjoni li t-tieni subparagrafu tal-Artikolu 2(5) tar-Regolament Bażiku Antidumping, kif interpretat mill-istituzzjonijiet f’dan il-każ, ma jistax jiġi applikat għall-importazzjonijiet minn membru tad-WTO peress li huwa inkompatibbli mal-Ftehim tad-WTO dwar l-Antidumping.
            
         
               3
            
            
               It-tielet motiv ibbażat fuq l-allegazzjoni li l-evalwazzjoni tal-ħsara ma tiħux inkunsiderazzjoni fatturi li jiksru r-rabta kawżali bejn l-allegati danni u l-importazzjonijiet suġġetti ta’ dumping bi ksur tal-Artikolu 3(7) tar-Regolament Bażiku Antidumping.
            
         
      (1)  Regolament tal-Kunsill (KE) Nru 1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU 2009 L 343, p. 51)